Vrabec Vševed

Vrabec Vševed je LP platňa slovenského speváka Pavla Hammela a skupiny Prúdy z roku 1979. Tento, čiastočne kompilačný, hudobný album vydal Pavol Hammel pri príležitosti Medzinárodného roku detí.

Šesť nových nahrávok, ktoré Pavlovi Hammelovi otextoval Kamil Peteraj, nahrali hudobníci ako Marián Varga, či Pavel Daněk (basová gitara), Jaroslav Filip (klávesové nástroje), Cyril Zeleňák (bicie) a v jednej pesničke nahral gitaru Dežo Ursiny. K týmto šiestim boli doplnené staršie Hammelove pesničky, ktoré sa hodili k detskej tématike. Obal albumu má okrem loga vydavateľstva Opus aj symbol UNICEFu. Skupina Collegium musicum v tomto istom roku vydala v Opuse album On a ona, na ktorom aktívne spolupracoval aj Pavol Hammel. 

 Zoznam skladieb 

 Výroba albumu 
 Pavol Hammel – spev, gitara
 skupina Prúdy
 František Griglák, Dezider Ursiny, Jozef Farkaš – gitara
 Marián Varga, Jaroslav Filip, Ján Lauko – klávesové nástroje
 Fedor Frešo, Alexander Filo, Ivan Belák, Pavel Daněk – basová gitara
 Cyril Zeleňák, Anton Kuruc, Ľubomír Plai – bicie
 vokálna skupina Vivat: Dežo Ursiny, Ivan Minárik, Laco Lučenič, Miroslav Žbirka, Pavol Hammel – vokály
Produkcia
 Gustáv Šoral, Jozef Hanák – zvuková réžia
 Ján Lauko, Milan Vašica – hudobná réžia
 Milan Vašica – zodpovedný redaktor
 Alexander Bugan – návrh obalu

 Referencie 

Kategória:Albumy skupiny Prúdy
Kategória:Albumy Pavla Hammela
Kategória:Detské hudobné albumy
Kategória:Hudobné albumy z 1979